Pogrommid (ka seda sõna on seoses Tallinna sündmustega pruugitud) on peaaegu alati seotud  peomeeleoluga. Nii oli Venemaal, nii oli kristalliööl. Ulatuslikud moslemivastased pogrommid India Gujarati osariigis 2002. aastal, mille käigus põletati elusalt sadu naisi ja lapsi (moslemiallikad räägivad tuhandetest), kandis selgelt karnevaliseeritud religioosse pidustuse märke.